ཚེས་ཉིན་གྱི་ཕྱི་དྲོ།ཞི་ཅིན་ཕིང་ཕུའུ་ཏུང་ཁུལ་གསར་གྲོང་ཁྱེར་འཁོར་རྒྱུག་ཕྱོགས་བསྡུས་དོ་དམ་ལྟེ་གནས་སུ་ཕེབས་ནས་བརྙན་ཡོལ་ཆེན་པོ་བརྒྱུད་ཧྲང་ཧའེ་གྲོང་ཁྱེར་གྱི་ཚགས་ཚུད་ཅན་གྱི་དོ་དམ་དང་རྒྱལ་སྤྱིའི་ཚོང་དོན་རྐྱང་པའི་སྐར་ཁུང་གི་གཉེར་སྐྱོང་གནས་ཚུལ་མཁྱེན་རྟོགས་གནང་བ་རེད།ཞི་ཅིན་ཕིང་གིས་གྲོང་ཁྱེར་བཅོས་སྐྱོང་བྱེད་པ་ནི་རྒྱལ་ཁབ་བཅོས་སྐྱོང་མ་ལག་དང་བཅོས་སྐྱོང་ནུས་པ་དེང་རབས་ཅན་གྱི་ནང་དོན་གལ་ཆེན་ཞིག་རེད།གྲོང་ཁྱེར་རྩེ་གྲར་བཅོས་སྐྱོང་རྩེ་གྲ་དགོས་པ་དང་ཚན་རིག་ཅན་དང་།ཚགས་ཚུད་ཅན།རིག་ནུས་ཅན་བཅས་ཀྱི་ཐད་ཤུགས་སྣོན་རྒྱག་རྒྱུར་སྣང་ཆེན་བྱེད་དགོས།དེང་དུས་ཀྱི་ཚན་རྩལ་བྱེད་ཐབས་སྤྱོད་མཁས་པོ་བྱས་ཏེ་རིག་ནུས་ཅན་མངོན་འགྱུར་བྱེད་དགོས་པ་མ་ཟད།ཕར་ཆིན་རྒྱག་པ་ལྟ་བུའི་ཞིབ་ཚགས་དང་།ངང་རྒྱུད་རིང་པོ།ཐབས་མཁས་བཅས་བརྒྱུད་ཚགས་ཚུད་ཅན་གྱི་ཆུ་ཚད་མཐོ་རུ་བཏང་སྟེ་གྲོང་ཁྱེར་གྱི་སྤུས་ཚད་སྤུས་རྟགས་གཏོད་དགོས།ཧྲང་ཧའེ་ཡིས་མུ་མཐུད་འཚོལ་ཞིབ་བྱས་ནས་ཀྲུང་གོའི་ཁྱད་ཆོས་ལྡན་པའི་གྲོང་ཁྱེར་ཧ་ཅང་ཆེན་པོ་དོ་དམ་བྱེད་པའི་ལམ་བུ་གསར་པར་བསྐྱོད་ནས་གྲོང་ཁྱེར་དོ་དམ་བྱེད་པའི་ཆུ་ཚད་རྒྱུན་ཆད་མེད་པར་མཐོ་རུ་གཏོང་དགོས་ཞེས་ནན་བཤད་གནང་བ་རེད།